विकासका ठूला हुन् या साना, हरेक योनजा त्यो ठाउँको लागि प्रमुख नै बन्छन् । कुनाका विकास देखि लिएर शहरका विकास सबै प्रमुख हुन्छन् हाम्रा लागि । किनकी हामीले त त्यो ठाउँको विकास गर्नुछ । यस क्षेत्रका जनताको जीवनस्तरमा परिवर्तन ल्याउनु छ । माथि मैले भनेका योजना सँगै तराईका जिल्लाहरुमा कृषि आधुनिकीकरणको उच्चतम सदुपयोग गर्नेछौं । अन्य प्रदेशलाई पुग्ने कृषि उपज सप्लाई गर्न सक्ने अवस्थामा पुर्याउँछौं । यो हाम्रो गुरुयोजना हो । यो गाह्रो छैन पनि । जब हामी माथि भनिएका डाइभर्सन र सिंचाईका काम पूरा गर्नेछौं, तव यी कामहरु सजिलै अघि बढ्छन् । विकाससँगै आर्थिक भार ब्यवस्थापन आफैं हुन्छ । यो कुरामा ढुक्क हुनुस् । तर काममा निगरानी जरुरी हुन्छ । त्यो हामी गर्छौं ।
